ลืมกินยา1เม็ดของวันพุธ แต่วันพฤหัสกินตามเวลาปกติ1เม็ด ตอนนี้ทานยาของอาทิตย์สุดท้ายค่ะ ต้องทานยาอย่างไรคะ ป.ล.ไม่มีเพศสัมพันธ์ค่ะ ทายาทุก2ทุ่มค่ะ
สวัสดีค่ะ หากวันที่ลืมทานยาคุมกำเนิดคือวันพุธ แล้วในวันพฤหัสได้ทานไปเพียง 1 เม็ด ประสิทธิภาพในการป้องกันการตั้งครรภ์ก็จะลดลง อย่างไรก็ตาม หากไม่ได้มีเพศสัมพันธ์ ก็จะไม่มีการตั้งครรภ์เกิดขึ้น ดังนั้น ในวันศุกร์วันนี้ และวันต่อๆ ไป ก็ให้ทานยาตามเวลาเดิมปกติวันละ 1 เม็ดตามเดิมค่ะโดยปกติ หากลืมทานยาไป 1 วัน แล้วนึกขึ้นได้ในวันถัดไป ก็ให้รีบทานเม็ดที่ลืมทันทีที่นึกได้ และทานเม็ดที่ต้องทานในวันนั้นในเวลาเดิมปกติ ซึ่งเท่ากับจะต้องทาน 2 เม็ดใน 1 วัน หลังจากนั้นให้ทานวันละเม็ดตามเวลาเดิมปกติ ซึ่งจะทำให้ประสิทธิภาพแทบไม่ลดลงค่ะ แต่หากวันที่ลืมทานยาได้ผ่านไปแล้ว คือลืมทานยาวันพุธ แล้วเพิ่งมานึกออกในวันศุกร์ ก็ไม่จำเป็นต้องทานวันศุกร์ไป 2 เม็ดค่ะ เพราะจะไม่ได้ช่วยเพิ่มประสิทธิภาพจากการลืมทานในวันที่ผ่านมาได้